Nr. L 21/6 De Europæiske Fællesskabers Tidende 27. 1. 96 RÅDETS FORORDNING (EF) Nr. 138/96 af 22. januar 1996 om ændring af forordning (EF) nr. 520/94 om fastlæggelse af en fællesskabspro- cedure for forvaltning af kvantitative kontingenter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Artikel 2, stk. 5, i forordning (EF) nr. 520/94 (), fastsætter, at de ikke fordelte, ikke tildelte eller ikke udnyttede mængder omfordeles inden for en sådan frist, at de vil kunne udnyttes inden udløbet af kontingentperioden ; erfaringerne med forvaltningen af kontingenterne for 1994 har vist, at oplysningerne om de ikke udnyttede mængder (som repræsenterer størstedelen af de mængder, der vil kunne omfordeles) som følge af indførselstilladel- sernes gyldighedsperiode først forelå efter udløbet af kontingentperioden 1994; der har derfor ikke kunnet foretages en sådan omfordeling ; der bør derfor indføres en større smidighed i omforde- lingen af de ikke fordelte, ikke tildelte eller ikke udnyt- tede mængder ; for dog at undgå en overdreven kumula- tion af indførslen bør det fra sag til sag undersøges, om en sådan omfordeling efter kontingentperiodens udløb er egnet, og der bør eventuelt træffes afgørelse om de nærmere bestemmelser herfor, navnlig for så vidt angår tilladelsernes gyldighedsperiode, under hensyntagen til de pågældende varers art og de mål, der forfølges med indfø- relsen af de pågældende kontingenter ; en optimal omfordeling af de ikke udnyttede mængder kræver pålidelige og fuldstændige oplysninger om den reelle benyttelse af de udstedte indførselstilladelser ; det bør derfor fastsættes, at alle benyttede og ubenyttede indførselstilladelser skal returneres til de nationale myndigheder senest ti arbejdsdage efter udløbstidspunk- tet; med henblik herpå bør forordning (EF) nr. 520/94 ændres — UDSTEDT FØLGENDE FORORDNING : Artikel 1 Forordning (EF) 520/94 ændres således : 1) Artikel 2, stk. 5, affattes således : »5. De ikke fordelte, ikke tildelte eller ikke udnyt- tede mængder omfordeles efter artikel 14 inden for en sådan frist, at de vil kunne udnyttes inden udløbet af kontingentperioden. Hvis det konstateres, at det ikke er muligt at omfordele disse mængder inden for denne frist, træffer Kommis- sionen efter proceduren i artikel 23 fra sag til sag afgø- relse om en eventuel omfordeling heraf i løbet af den følgende kontingentperiode.« 2) I artikel 19, stk. 1, udgår ordene »som er helt eller delvis ubenyttede«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Artikel 1, nr. 2, finder dog ikke anvendelse på tilladelser, der er udstedt i henhold til Kommissionens forordning (EF) nr. 2801/94 af 17. november 1994 om fastlæggelse af de mængder, der tillægges importørerne, af første rate af de kvantitative kontingenter, der gælder for 1995 for visse varer med oprindelse i den Kinesiske Folkerepublik ?, og Kommissionens forordning (EF) nr. 1093/95 af 15. maj 1995 om fastlæggelse af de mængder, der tillægges importørerne, af anden rate af de kvantitative kontingen- ter, der gælder for 1995 for visse varer med oprindelse i Den Kinesiske Folkerepublik ?). Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. januar 1996. ()) EFT nr. L 66 af 10. 3. 1994, s. 1. På Rådets vegne W. LUCCHETTI Formand () EFT nr. L 297 af 18. 11. 1994, s. 13. Forordningen er ændret ved forordning (EF) nr. 3087/94 (EFT nr. L 325 af 17. 12. 1994, s. 47). () EFT nr. L 109 af 16. 5. 1995, s. 27.